Der har i alt været ni personer i Nordjylland, der har været en tur på skadestuen med fyrværkeriskader i løbet af nytårsdøgnet. På skadestuen i Aalborg har man registreret otte fyrværkeriskader. To af skaderne var øjenskader, resten var håndskader. Men der har ikke været svære fyrværkeriskader. - Det har som sædvanligt været en travl aften og nytårsnat. Men vi har selvfølelig været forberedt på at møde alle syge og tilskadekomne, siger Thomas Stilling Vinter, afdelingslæge ved Aalborg Universitethospital. I Hjørring har der været en enkelt skade på grund af fyrværkeri. En mand blev inden midnat behandlet på skadestuen for anden grads forbrænding på brystet. På skadestuen i Hobro har man ikke behandlet nogle fyrværkeriskader.
I løbet af nytårsaften og nat har der været ni tilfælde af fyrværkeriskader.